**Ֆրենսիս Բենջամին Ջոնսոն** (անգլ.՝ Frances Benjamin Johnston, հունվարի 15, 1864(1864-01-15)[…], Գրաֆթոն, Արևմտյան Վիրջինիա, ԱՄՆ - մայիսի 16, 1952(1952-05-16), Օռլեան շրջան, Լուիզիանա, ԱՄՆ), ամերիկացի լուսանկարիչ։

Կենսագրություն
--------------

Ֆրանսիս Բենջամին Ջոնսթոնը ծնվել է 1864 թվականին Արևմտյան Վիրջինիա նահանգի Գրաֆտոն քաղաքում։ 1875 թվականին նա ընտանիքի հետ տեղափոխվեց Վաշինգտոն, որտեղ հայրն աշխատում էր Ֆինանսների նախարարությունում։ 1883 թվականին *Notre Dame of Maryland Collegiate Institute for Young Ladies*-ի կանանց կրոնական դպրոցն ավարտելուց հետո Ֆրենսիսը այնուհետև երկու տարի նկարչություն և գեղանկարչություն է սովորում Փարիզի Ժյուլիանի ակադեմիաայում։ Նրա ուսուցիչներից էին Ուիլյամ Բուգրոն, Գուստավ Բուլանժեն և Ժյուլ Լեֆևրը։

Ֆրենսիս Ջոնսթոնը սկսեց լուսանկարչությամբ զբաղվել մոտավորապես 1888 թվականից՝ Սմիթսոնյան ինստիտուտից Թոմաս Սմիլիի ղեկավարությամբ։ 1889-1910 թվականներին նա հոդվածներ էր գրում այնպիսի հրատարակչությունների համար, ինչպիսիք են Demorest's Family Magazine-ը, Cosmopolitan-ը, Harper's Weekly-ն, Ladies 'Home Journal-ը, այդտեղ օգտագործելով իր կողմից արված լուսանկարները։ 1893 թվականին Ջոնսթոնը դառնում է Չիկագոյի համաշխարհային ցուցահանդեսի պաշտոնական լուսանկարիչներից մեկը։ 1895 թվականին նա բացեց իր սեփական ստուդիան և մասնագիտանալով դիմանկարային լուսանկարչության բնագավառում։ Ջոնսթոնը արագորեն պրոֆեսիոնալ հեղինակություն ձեռք բերեց և դարձավ Սպիտակ տան ոչ պաշտոնական լուսանկարիչը։ Բացի այդ, համագործակցելով Ջորջ Բեյնի լրատվական գործակալության հետ, Ջոնսթոնը բազմաթիվ պատվերներ էր ստանում և հաճախ ճանապարհորդում ամբողջ երկրով։

1913 թվականից մինչև 1917 թվականներին Ջոնսթոնը համագործակցում էր կին լուսանկարիչ Մետի Էդվարդս Հյուիտտի հետ՝ հիմնականում լուսանկարելով այգիներ։ 1920-ականներին նա զբաղվում էր ճարտարապետական լուսանկարչությամբ։ Մինչև 1932 թվականը նա ստեղծել էր պատմական շենքերի շուրջ հազար լուսանկար Վիրջինիայի տարբեր քաղաքներում։ 1933-1937 թվականներին նա Քարնեգի կորպորացիայից ստացել է մի շարք դրամաշնորհներ՝ Վիրջինիա, Մերիլենդ, Հյուսիսային և Հարավային Կարոլինա նահանգներում շենքերի և այլ պատմական վայրերի լուսանկարներ ստեղծելու համար։

1945 թվականին Ջոնսթոնը տեղափոխվեց Նոր Օռլեան։ Նույն թվականին նա դառնում է Ճարտարապետների ամերիկյան ինստիտուտի պատվավոր անդամ «Ամերիկայի Միացյալ Նահանգների վաղ ճարտարապետության լուսանկարչական փաստաթղթավորման բնագավառում ակնառու նվաճումների համար»։

Ֆրանսիս Ջոնսթոնը մահացել է 1952 թվականին Նոր Օռլեանում և թաղված է Վաշինգտոնում գտնվող Ռոկ Կրիկ գերեզմանատանը։ Նրա լուսանկարների արխիվը պահվում է Կոնգրեսի գրադարանում։

Պատկերասրահ
-----------

* Դանիել Քոjթ Գիլման, մոտ. 1890Դանիել Քոjթ Գիլման, մոտ. 1890
* Բուքեր Թ. Վաշինգտոն, մոտ. 1895Բուքեր Թ. Վաշինգտոն, մոտ. 1895
* Ջորջ Վաշինգտոն Կարվեր (առաջին շարք, կենտրոն) Տուսկեգի ինստիտուտի շրջանավարտների հետ, մոտ. 1902Ջորջ Վաշինգտոն Կարվեր (առաջին շարք, կենտրոն) Տուսկեգի ինստիտուտի շրջանավարտների հետ, մոտ. 1902
* Ալիս Ռուզվելտ, 1906 թվականի հարսանեկան լուսանկարԱլիս Ռուզվելտ, 1906 թվականի հարսանեկան լուսանկար
* Նատալի Քլիֆորդ Բարնի, մոտ. 1890-1910Նատալի Քլիֆորդ Բարնի, մոտ. 1890-1910
* «Արձանագրության ստորագրում», Իսպանա-ամերիկյան պատերազմում նշվում է ԱՄՆ-ի և Իսպանիայի միջև ռազմական գործողությունների դադարեցումը«Արձանագրության ստորագրում», Իսպանա-ամերիկյան պատերազմում նշվում է ԱՄՆ-ի և Իսպանիայի միջև ռազմական գործողությունների դադարեցումը
* Ավա Լովլ ՈւիլլինգԱվա Լովլ Ուիլլինգ
* ԱՄՆ առաջին տիկին Էդիթ ՌուզվելտըԱՄՆ առաջին տիկին Էդիթ Ռուզվելտը

Ծանոթագրություններ
------------------

1. 1 2  RKDartists (նիդերլ.)
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  *Dejardin F. Marien M. W.* Johnston, Frances Benjamin // *Grove Art Online* / J. Turner — [Oxford, England], Houndmills, Basingstoke, England, New York: OUP, 2018. — ISBN 978-1-884446-05-4 — doi:10.1093/GAO/9781884446054.ARTICLE.T045051
4. 1 2 3 4  Artists + Artworks
5. 1 2 3 4  Directory of Southern Women Artists — The Johnson Collection.
6. 1 2  Կերպարվեստի արխիվ — 2003.
7. ↑  Ժամանակակից արվեստի թանգարանի առցանց հավաքածու
8. 1 2 3 4 5  Helena Zinkham
9. 1 2  Maria Ausherman

Արտաքին հղումներ
----------------

* Helena Zinkham. «Frances Benjamin Johnston — Biographical Overview and Chronology» (անգլերեն). The Library of Congress.
* Kristen Gaylord. «Frances Benjamin Johnston». *MoMA* (անգլերեն).
* Maria Ausherman. «Frances Benjamin Johnston's Legacy in Black and White» (անգլերեն).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Գուտենբերգ նախագիծ · RKDartists · Find A Grave · WikiTree |
|  |
| Բառարաններ և հանրագիտարաններ | American National Biography |
|  |
| 

|  Չափորոշչային վերահսկողություն |
| --- |
|  |
| BIBSYS: 1542227320153 · BNF: 13488592q, 13753237f · CiNii: DA12883205 · CONOR: 258857315 · GND: 122673670 · ISNI: 0000000081061649 · LCCN: n85307501 · NLA: 35250240 · NTA: 07059144X · NUKAT: n2016165729 · PTBNP: 1606924 · SUDOC: 059439742 · VIAF: 27219666 · ULAN: 500009325 · WorldCat VIAF: 27219666 |

 |

 |